
PËR LICENCIMIN E SHOQËRISË “HEC I TERVOLIT” SHPK 

Në mbështetje të neneve 9 dhe 13 pika 1, germa “a” dhe 8 të ligjit  nr.9072, datë 22.5.2003 “Për sektorin e energjisë elektrike”, të ndryshuar, neneve 5, 13 dhe 14 të “Rregullores për procedurat e licencimit”, të miratuara me  vendimin e Bordit të Komisionerëve nr.21, datë 4.4.2007, Bordi i Komisionerëve të Entit Rregullator të Sektorit të Energjisë Elektrike (ERE), në mbledhjen e tij të datës 2.6.2008, mbasi shqyrtoi aplikimin e paraqitur nga shoqëria “HEC i Tervolit” sh.p.k.,  për t’u licencuar në aktivitetin e ndërtimit, instalimit, shfrytëzimit, si dhe prodhimit të energjisë elektrike nga HEC i Tervolit dhe konstatoi paraqitjen e plotë të dokumentacionit të përcaktuar në rregulloren e procedurave të licencimit, dhe se shoqëria është mbajtëse e një marrëveshjeje koncesioni me një afat 30-vjeçar për këtë hidrocentral,  

VENDOSI:

1. Të  licencojë  shoqërinë “HEC i Tervolit” sh.p.k., në aktivitetin e ndërtimit, instalimit, shfrytëzimit, si dhe prodhimit  të energjisë elektrike nga HEC i Tervolit  për një kohëzgjatje prej 30 vjetësh.   
2. Ngarkohet Drejtoria e Licencimit dhe Monitorimit të Tregut ta njoftojë aplikuesin për vendimin e Bordit të Komisionerëve  të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

